Sadržaj

[1 Gx pitanja i odgovori 3](#_Toc35605335)

# Gx pitanja i odgovori

1. Za vrijednost "resourceType" (Tip resursa) koji se pojavljuje u više različitih poruka nemamo definirano koje su moguće vrijednosti. Definirano je da se rad o tipu "string". Iz primjera je vidljivo da se pojavljuju: "Bundle", "Invoice", ...

*Sukladno FHIR standardu ovo je fiksni podatak ovisno o vrsti poruke. Više možete pogledati na linku* [*http://hl7.org/fhir/resourcelist.html*](http://hl7.org/fhir/resourcelist.html)

1. Što znači Tip podatka = "codelist" za vrijednost "type"? Koje su moguće vrijednosti za podatak "type"?

*Uvijek se šalje type i u njemu vrijednost „Collection“*

1. 3. Molim pojašnjenje formata "[VV.XXXXXXXXX.TTTTTTTTT.yyyy.MM](http://vv.xxxxxxxxx.ttttttttt.yyyy.mm/)? U dokumentaciji stoji "VV-Vrsta računa prema XXXXXXXXX – šifra ustanove koja šalje prema šifrarniku vrsta računa TTTTTTTTT – šifra tima koji šalje prema šifrarniku zdravstvenih ustanova yyyy – godina filter MM – mjesec filter". Ovdje nije jasno što je "VV" odnosno na koji se šifrarnik misli?

*Ažurirano u dokumentaciji kod slanja računa*

1. Da li se za podatak "resourceType" unutar json-a "ZaprimanjeRacuna" uvijek šalje vrijednost "Bundle"?

*Da, na vanjskom dijelu poruke je uvijek „Bundle“, a na unutarnjem „Invoice“*

1. Što je sa storniranjem/promjenom računa? Koja je procedura u tom slučaju?

*Ne postoji funkcija storniranja računa, kao i kod procesa slanja slogova storno računa se radi kada dođe povrat od HZZO-a sukladno slogu.*

1. Na više mjesta se spominju različiti šifrarnici: šifrarnik zdravstvenih ustanova, šifrarnik Područnih ureda, šifrarnik: Status računa, Šifrarnik: Vrsta računa, Šifrarnik težina grešaka računa, Šifrarnik vrsta izvještaja/zadatka, Šifrarnik: Status izvještaja, Šifrarniku zdravstvenih djelatnika ... Niti za jedan od ovih šifrarnika nije navedeno na što se odnosi. Ako se radi o standardnim šifrarnicima onda je nužno navesti link na pojedini šifrarnik kako ne bi bilo zabune.

*Dopuniti će se implementacijska dokumentacija sa uputom da se svi šifrarnici mogu vidjeti u točki 9 funkcijske specifikacije*

1. Kakva je razlika (sa strane konzumenta servisa) za greške iz liste "Popis grešaka sigurnosnog sloja" u odnosnu na one u listi "Popis grešaka web servisa"?

*Popis grešaka sigurnosnog sloja je vezan za provjeru ispravnosti XML poruke, za provjeru strukture potpisa poruke itd.., a popis grešaka web servisa vezan je za formalnu ispravnost XML poruke.*

1. Dokumentacija je nepotpuna u smislu da se jedan set podataka (tipova) pojavljuje u dokumentu za pojedini poruke (klase) a drugi u promjerima u JSON datotekama.

Klase moraju biti precizno opisane sa svim svojim atributima (svojstvima).

*U dokumentu su stavljeni svi tipovi koji se koriste u FHIR standardu. Neke se kao u opisu ne koriste.*

1. Ne postoji primjer za podatak "entryComponent.FullUrl"?

*Ne koristi se*

1. Unutar tablice "Tablica 3 RACIZV Klasa OBJECT: Invoice" opisan je podatak "status" a kao primjer vrijednosti navedeno je "issued". U dodatnom opisu se navodi da se radi o "Šifra statusa računa. " a da je izvor podatka "Šifrarnik: Status računa". O kojem šifrarniku se radi? Da li pri slanju uvijek treba postavljati vrijednost ""issued"?

*Uvijek se šalje prilikom slanja računa „issued“, a prilikom povlačenja statusa računa se može promijeniti status u neki od šifrarnika iz 9.3.4 tablice.*

1. Zašto se u definiciji klasa navode atributi koji se ne koriste (text.ElementId, identifier, identifier.ElementId, identifier.System, identifier.Value....)?

*U dokumentaciji su navedena polja koja se koriste FHIR standarda, a ona kojima se ne upisuje vrijednost su tako i navedena.*

1. Da li je vrijednost za podatak "meta.VersionId" uvijek "1"? Također molim da se pojasni podatak "meta.LastUpdated", što se podrazumijeva pod "verzija računa"?

Da li je vrijednost za podatak "meta.VersionId" uvijek "1"?

*Da, vrijednost za podatak „meta.VersionId“ je uvijek 1.*

Molim da se pojasni podatak "meta.LastUpdated", što se podrazumijeva pod "verzija računa"?

*Tu se podrazumijeva datum i vrijeme kada je napravljen račun.*

1. Zašto se u poruci "ZaprimanjeRacunaOdgovor/ZaprimanjeRacunaResult" kao odgovor dobiva iznova račun koji je poslan u cijelosti? Zar ne bi trebala biti dostatna nekakva jednostavna "acknowledgement" poruka? Da li se očekuje da povratni račun ima neke dodatne podatke koje treba spremiti lokalno u bazu?

*Da, očekuju se dodatna polja prilikom prijave računa, npr. urudžbeni broj, klasa računa.*

1. Na osnovu kojeg povratnog podatka možemo znati da je poslani račun zaprimljen na strani web servisa?

*Ukoliko je odgovor identičan poslanoj poruci. Ukoliko postoji greška u poruci tada je poruka od web servisa samo sa statusom greške.*

1. Na koji način se može i treba prepoznati da je uopće došlo do greške prilikom slanja računa? Odnosno kako razaznati da je kao odgovor vraćen JSON koji je greška? Kako znati da smo dobili ZaprimanjeRacunaOdgovorGreska a ne ZaprimanjeRacunaOdgovor?

*Prilikom dobivanja odgovora od vas se očekuje da dekriptirate JSON poruku iz base64 i po tome možete vidjeti što je u poruci poslano.*

1. Zašto postoji samo servisna metoda/funkcija za dohvat statusa svih računa za pojedinu ustanovu??? Koji bi to poslovni slučaj bio u kojem je tako nešto potrebno??? Korisnika zanima status pojedinog računa, status grupe računa ili računa u nekom periodu. Nikako apsolutno svih računa. Koliko je to besmisleno može se vidjeti po veličini datoteke StatusRacunaOdgovor.xml koja je velika 7,5MB!!!

*Mi smo dužni poslati info o svim statusima računa, a ono što vi možete napraviti je korisniku prikazati (filtrirati) samo pogrešne račune.*

1. Na stranici 7 dokumenta se navodi da se "kao odgovor dobije informacija o cijelom računu te njegovom statusu koji može biti..." no ti isti podaci (status) nisu nigdje upotrijebljen niti je igdje vidljiva uporaba statusa u primjerima. Pogledati datoteku "StatusRacunaOdgovor.json". Molim komentar.

*Ažurirano u implementacijskoj dokumentaciji u primjerima poruke*

1. Na koji način korisnik servisa može znati da je kao povratnu informaciju dobio objekt klase "StatusRacunaOdgovorGreska" odnosno pripadni JSON string nakon poziva metode za status računa?

*U slučaju da upit nije ispravnog formata ili račun ne postoji dobiti će se odgovor greške kako je navedeno u primjerima.*

1. U ZaprimanjeIzvjestaja.json postoje podaci "Title" i "Creation" koji uopće nisu opisani u dokumentaciji.

*Ažurirali smo u dokumentaciji, poslati ćemo Vam novu reviziju dokumenta.*

1. U dokumentaciji za metodu "zaprimanje izvještaja" za objekt "note.Annotation" i sve njegove atribute stoji: "Nema objekta", no u JSON primjeru taj je podatak (kao i njegovi atributi) prisutan. Dakle, da li treba biti ili je primjer krivi?

*Ažurirali smo u implementacijskoj dokumentaciji u primjerima poruke*

1. Gdje se može pronaći Šifrarnik: Vrsta izvještaja/zadatka koji se koristi za metodu "zaprimanje izvještaja"?

*U funkcijskoj dokumentaciji točka 9.3.1*

1. Za slanje računa se koristi Invoice FHIR resurs. Slog računa se pohranjuje u lineItem.chargeItemCodeableConcept kod slanja računa. CodeableConcept element je zamišljen za pohranu kodnih vrijednosti. Da li je to ispravno mjesto za prenošenje vrijednosti cjelokupnog sloga računa?

*Da, pošto ne koristimo kodne vrijednosti to polje smo rezervirali za slanje sloga.*

1. U primjeru za json poruku odgovora na status računa stoji da se slog računa upisuje u element lineItem.chargeItemMarkdown, dok u opisu stoji da se upisuje u element chargeItemCodeableConcept.  ChargeItemMarkdown se ne nalazi u popisu opcija za chargeItem[x] gdje je navedeno samo chageItemCodeableConcept i chargeItemReference. Što je ispravno od navedenog?

Ispravno mjesto je  chargeItemCodeableConcept – ažurirana je dokumentacija.

1. Prema FHIR specifikaciji Narrative tip elementa mora imati upisan i status element. Ovaj tip elementa se koristi za pohranu medicinske dokumentacije kod računa, ali nije definirano što se upisuje u status element

*Status se šalje vrijednost "empty". Ažurirati ćemo i poslati u dokumentaciji.*

1. Kod slanja izvještaja prema specifikaciji se ne koristi note element, ali je upisan u primjeru poruke

*Ažurirana je dokumentacija.*

1. Zašto je odgovor kod zaprimanje izvještaja identičan zahtjevu?

*Tako je prema FHIR standardu. Prema funkcijskoj specifikaciji "Ukoliko su zaprimljene poruke uspješno prošle semantičku analizu dobiti će se kao odgovor isti objekt koji je poslan".*

1. Kako se odrađuje storniranje računa?

*Trenutno nema funkcije storniranja računa.*

1. U primjeru za zaprimanje izvještaja postoje elementi creation i title koji nisu opisani specifikacijom

*Dodali smo u dokument, poslat ćemo ažurirano.*

1. Zaprimanje računa preko web servisa

Object Invoice

|  |  |  |  |  |  |
| --- | --- | --- | --- | --- | --- |
| 6 | Text.Div | 1..1 | string | medicinska dokumentacija binarno PDF. | Medicinska dokumentacija u binarnom zapisu |

Ispada da je to obavezno, a u primjeru poruke je ostavljeno prazno

"text":{

  "div":""                }

Što bi trebalo značiti medicinska dokumentacija u binarnom zapisu?

*Pravilo obveznosti slanja medicinske dokumentacije > šalje se za stacionar,dnevnu bolnicu i jednodnevnu kirurgiju. Ostali ne šalju. Sukladno tome prilagodit ćemo implementacijsku dokumentaciju.*

*Vezano za pitanje sto znaci med. dok. u birnarnom zapisu - to znači dokumentacija u base64 formatu.*

1. Šifarnici - molimo pojašnjenja za šifarnike statusa

*Issued Issued G, L (ovo znači da je račun u obradi. Statusi računa su G-Pocetak obrade, L-Likvidator).*

*Balanced Balanced F (ovo znači da je račun plaćen. F- Financije).*

*Cancelled Cancelled A,O,S,V (ovo znači da je račun odbijen, A-vraćen od strane sustava, O-prekoračenje limita, S-stornirano, V-vraćeno od strane ZOROH-a).*

1. Molimo pojašnjenje zaglavlja tablica

| ID | Naziv parametra | Obvezan  (min..max) | Tip podatka | Primjer | Značenje |
| --- | --- | --- | --- | --- | --- |

Zanima nas kolona Obvezan

Postoji vrijednost 1..1 – OBAVEZNO i 0..1 NIJE OBAVEZNO, dali smo u pravu?

Tako je, 1..1 znači da je obavezno a 0..1 neobavezno. Također još postoji 0..\* što znaci unbounded, to jest isti objekt je neobavezan, a može se pojaviti i par puta (npr. u odgovoru prijave računa kada račun ima više grešaka)

1. Na koji način je zamišljeno odbijanje samo nekoliko stavaka u skupnom DTP računu ili se odbija cijeli DTP račun?

*Prilikom učitavanja skupnog DTP-a, ukoliko postoji formalna greška za određeni skupni DTP račun u stavkama odbiti će se cijeli račun*

1. Što s ostalim poljima koja bi trebala biti obavezna?

U dokumentaciji za implementaciju web servisa:

klasa OBJECT: Invoice

|  |  |  |  |  |  |
| --- | --- | --- | --- | --- | --- |
| ID | Naziv parametra | Obavezan (min..max) | Tip podatka | Primjer | Značenje |
| 8 | identifier.ElementId | 1..1 | string |  | Ne koristi se |
| 9 | identifier.System | 1..1 | string |  | Ne koristi se |
| 10 | identifier.Value | 1..1 | string |  | Ne koristi se |

Malo je zbunjujuće, podaci su obvezni a ne koriste se. Što se tu mora staviti?

Ima sličnih stvari i na drugim porukama pa bi se trebala revidirati obveznost.

*Navedeno se nalazi u tablici jer je dio FHIR standarda i polja se koriste u odgovoru, ali ne i u zahtjevu.*

|  |  |  |  |  |  |
| --- | --- | --- | --- | --- | --- |
| 7 | identifier | 0..1 | OBJEKT |  | Ne koristi se |
| 8 | identifier.ElementId | 1..1 | string |  | Ne koristi se |
| 9 | identifier.System | 1..1 | string |  | Ne koristi se |
| 10 | identifier.Value | 1..1 | string |  | Ne koristi se |

*Polje 8,9 i 10 su dio objekta pod poljem 7 koje nije obavezno. Ukoliko se popuni polje 7, tada polje 8,9 i 10 su obavezna.*

*Tako je i u ostalim sličnim slučajevima.*

1. Dali SKZZ vanbolnička dentalna medicina G9 (ortodoncija, oralna kirurgija) dostavljaju na novi način izvještaj kroz CEZIH?

Dosad su bili izuzeti iz elektroničkog slanja izvještaja te su izvještaj dostavljali na CD-u i papirnato

Oni znaju slati osobne račune tjedno ili dvotjedno.

*Da, dentalna medicina G9 dostavlja svoje izvještaje na novi način elektronski. Svi izvještaji koji su obuhvaćeni ovim CR-om nalaze se u funkcijskoj specifikaciji u poglavlju 4.1.3.*

1. Osim osobnih računa protetike, H osiguranika i skupnog računa u PZZ…  Dali je potrebno dostavljati i mjesečne izvještaje PZZ-a (Slog\_MjIzv\_16.doc) te administrativno sudjelovanje na novi način?

*Da, šalje se na novi način. Svi izvještaji koji su obuhvaćeni ovim CR-om nalaze se u funkcijskoj specifikaciji u poglavlju 4.1.3.*

1. Od kada je uvedeno da se dio glavarine isplaćuje po pacijentu, a da se ostatak fakturira prema DTP-ima i ostalim odrednicama, da li je netko proveo analizu za sljedeća pitanja:

- da li je ukupni trošak glavarina HZZO-a povećan, smanjen ili je ostao isti?

- da li je zdravstvena skrb bolja ili lošija?

- koliko je poraslo opterećenje zdravstvenih djelatnika (sestri / tehničara / doktora) obzirom na izradu svih tih računa i administriranje istih? Isto to vrijeme koje se potrošni na administrativne aktivnosti, liječnici bi mogli provesti prosvjećujući više pažnje pacijentima.

*Ne mijenja se način fakturiranja računa. Mijenja se način dostave računa.*

1. Trenutno postoji sustav koji funkcionira preko web servisa (dostava računa i izvještaja). Koje su prednosti novog sustava koji se predlaže u odnosu na stari sustav?

*U novom sustavu se računima u realnom vremenu dobije status računa, računi se više ne šalju poštom. Brži je protok podataka I korisnik će prije dobiti informacije o poslanim računima. Vezano za izvještaj sada su svi izvještaji koji su u opsegu projekta preformulirani na slogove te se isto elektronski mogu poslati.*

1. U postojećoj IK od ENT postoji funkcija SendInvoice\_NMW. Prema uputama ideja je bila da se svaki račun kada se napravi pošalje u CEZIH. Po meni je to bolja varijanta jer se šalje jedan po jedan račun. U predloženom novom rješenju šalju se svi računi iz svih ustanova u jednom vrlo kratkom razdoblju (par dana). Pitanje da li ENT-ov sustav može u tako kratkom vremenu prihvatiti i obraditi toliku količinu podataka. Htio bih napomenuti da je bilo problema s originalnim InfoOPacijentu (koji je također sastavni dio IK) koji se zamijenio s web servisom zbog nemogućnosti obrade velike količine podataka.

*Predviđeni su dovoljni hardware-ski resursi na security sloju te ne očekujemo problema sa security slojem.*

1. Na koji način dostavljati ispravku samo jednog računa? Slati sve ispočetka ili samo jedan račun? Isto vrijedi i za izvješća.

*Ispravci će se dostavljati na isti način kakva je trenutna logika HZZO-a.*

1. Kod upita za stanje računa, stanje kojih računa se vraća? Stanje svih računa? Da li je moguće tražiti stanje samo jednog računa?

*Vraća se stanje svih računa kojima se u ZOROH-u promijenio status. Stanje samo jednog računa nije moguće zatražiti.*

1. Zašto je potrebno izvještaje dostavljati u ZIP formatu?

*Izvještaj je potrebno slati u ZIP formatu, te nakon toga isti ZIP pretvoriti u Base64 format. Ta procedura se koristi radi smanjenja količine podataka.*

1. Postoji 4 izvještaja u dentalnoj medicini koji od tih izvještaja idu u CR?

*U funkcijskoj specifikaciji poglavlje 4.1.3 ima popis svih izvještaja koji sudjeluju u CR-u.*

1. Po novom CR-u SKZZ vanbolnički računi šalju se elektronički, da li će se bez obzira na prijelazno razdoblje dostavljati ručno računi ili kroz CR?

*Svaki račun prolazi urudžbeni broj. Ukoliko korisnici šalju iste račune i ručno i preko CR-a oni se duplaju te odbijaju. Preporuka je da korisnici kojima se implementira web servis račune šalju na taj način ili preko web sučelja.*

1. Status O, da li se odnosi na stavku računa ili na cijeli račun?

*Funkcionalnost će biti ista, o ovome se brine HZZO.*

1. Status O, da li se misli na godišnje ili mjesečno odbijanje?

*Pretpostavka je da se koristi na godišnjoj razini, ali provjeriti će se s HZZO-om i povratno javiti informacija.*

1. Kada račun ljekarne dolazi s obrade iz HZZO-a da li će se dobiti informacija zašto je on vraćen i koje stavke su mu odbijene?

*Svaka informacija s razlogom odbijanja će biti prikazana ustanovama kako bi mogli ispraviti račune.*

1. Na koji način će se dobiti povratna informacija o vraćenim računima. Da li će ići preko unl-a?

*U implementacijskoj dokumentaciji poglavlje 3.2.2 nalazi se opis statusa računa. U prilogu A su primjeri poruka.*

1. Polje id zadnja stavka je mjesec i godina, što se misli pod mjesec jer ljekarna ne ispostavlja mjesečno račune?

*U mjesecu bi trebao biti zadnji datum slanja recepta.*

1. Što se upisuje u polje id ako ustanova nije dio tima, što se umjesto tog podatka upisuje?

Na oba mjesta se upisuje šifra ustanove.

1. Kako se upisuje podatak u polje id podatak šifra ustanove i šifra tima ako je ljekarna veća?

*Ako je ljekarna mala piše se na oba mjesta šifra ustanove. u slučaju većih ljekarni u podatak šifra ustanove upisuje se šifra glavne ljekarne, a u podatak šifra tima upisuje se šifra tima.*

1. Ljekarne su do sada slale dodatne specifikacije da li će se to trebati slati?

*Ne, to ljekarne više ne trebaju slati.*

1. Kako će se posložiti testna okolina?

*Gx proizvođač će dobiti testne podatke da svatko može testirati slanje. Sve će se još dogovoriti putem maila gdje će bit poslan obrazac koji će popuniti s potrebama za testiranje.*

1. Što je sa testnim ZOROH sustavom?

*Kada se zaprime testni računi i pošalju se dalje na obradu, te oni prođu obradu poslati će se statusi Gx proizvođačima da ih povuku, isto vrijedi i za urudžbeni broj. Za potrebe testiranja simulirati će se ZOROH na svaki puni sat. Razmisliti će se o još kraćem roku i da bude automatika.*

1. Da li se neki izvještaj koji je na popisu primjenjuje na ljekarne?

*Uvidom u funkcijsku specifikaciju ne nalaze se izvještaji koji se tiču ljekarni.*

1. U funkcijskoj specifikaciji pod poglavljem 4.1.3. „Web servis - zaprimanje izvještaja“ na stranici 24. naveden je izvještaj „13. PZZ - Mjesečno izvješće za dentalnu medicinu“ te je dodatno opisan slog i izgled izvještaja u excel dokumentu plahti pod br.13 na 25 stranici funkcijske specifikacije. Navedeni izvještaj dosada niti jedna nama poznata ordinacija dentalne medicine nije dostavljala HZZO-u, a time nije niti obrađivan. Prema zahtjevu HZZO-a postoji ispis navedenog izvještaja bez opisa sloga te ga svi korisnici u dentalnoj medicine imaju u svojim programskim rješenjima.

Prema našim saznanjima koristio se jedino u slučajevima kontrole zavoda HZZO-a na fizičkoj lokaciji ordinacije u slučaju usmenog zahtjeva ili kao vlastito praćenje rada pojedine ordinacije.

Pitanje prema opisanoj dokumentaciji…

Da li će po novom biti obavezna dostava navedenog izvještaja elektronski u CEZIH sustav?

Navedeno znači da će svaki G5 certificirani proizvođač posebno morati razviti slog navedenog izvještaja i samu logiku slanja.

*Izvještaj je na popisu izvještaja koji se trebaju dostavljati putem opisanog načina.*

1. Molio bih vas pojašnjenje prilikom slanja (zaprimanja) izvještaja.

Nije mi jasno što punimo u polje 11 (Šifra ustanove koja zaprima izvještaj prema Šifrarniku zdravstvenih ustanova)?

U polje 13 ide ustanova koja šalje izvještaj.

U primjeru stoji da se šalje iz ordinacije školske medicine u HZJZ Zagreb.

"recipient": [{

            "id": "007200722"

        }

    ],

    "sent": "2019-12-03T12:43:38.6705125+02",

    "sender": {

        "id": "396539653",

        "display": "396539653",

        "identifier": {

            "system": "1090000",

            "value": "0204749"

        },

Da li se sve šalje na HZZO? Samo što u tom slučaju nemamo šifru ustanove nego OIB (barem se tako šalju računi).

|  |  |  |  |  |  |
| --- | --- | --- | --- | --- | --- |
| 10 | recipient.ResourceReference | 1..\* | OBJECT |  | Sadrži niz sa dodatnim identifikatorima |
| 11 | recipient.ResourceReference.ElementId | 1..1 | string | 007200722 | Šifra ustanove koja zaprima izvještaj prema Šifrarniku zdravstvenih ustanova |
| 12 | sender.ResourceReference | 1..1 | OBJECT |  | Sadrži niz sa dodatnim identifikatorima |
| 13 | sender.ResourceReference.ElementId | 1..1 | string | 396539653 | Šifra ustanove koja šalje izvještaj prema Šifrarniku zdravstvenih ustanova |
| 14 | sender.ResourceReference.Display | 1..1 | string | 123321123 | Šifra tima koja šalje izvještaj prema šifrarniku zdravstvenih ustanova |
| 15 | sender.ResourceReference. Identifier.system | 1..1 | string | 10901100 | Djelatnost za koju se šalje izvještaj prema Šifrarniku djelatnosti |
| 16 | sender.ResourceReference.Identifier.value | 1..1 | string | 1234567 | Šifra liječnika koji šalje prema Šifrarniku zdravstvenih djelatnika |

*HZZO ima svoju šifru ustanove, te izvještaje koji su namijenjeni za HZZO šaljete na šifru ustanove 900190019.*

1. U funkcijskoj gdje su slogovi za izvještaje postoji datoteka u excelu gdje je popis svih izvještaja/djelatnosti koji nemaju sada postojeći slog.

Da li se ti izvještaji (npr hitna medicina, sanitetski prijevoz, bolovanje, medicina rada...) šalju onda kao zipana datoteka (excel ili pdf?) sa izgledom izvještaja kako je u excelu napisano, ili će tu ipak biti nekakav slog za sve izvještaje?

Probao sam poslati račun na sustav čisto da vidim da li mi radi logika slanja, dobio sam grešku ERR\_SEC\_90004 (Access Denied), pretpostavljam da je to jer testna okolina još nije u funkciji. Da li se zna kada će biti u funkciji?

*Svi izvještaji imaju definiran slog, funkcijska specifikacija, stranica 24 I 25. Isti se šalju po slogu, a ne excel ili pdf. Testna okolina još nije u funkciji.*

1. Proučavao sam specifikaciju za dostavu PZZ/SKZZ računa koju ste nanm dostavili. Za dodatna pojašnjenja sam proučavao FHIR (v4.0.1) specifikaciju na koju se Vaša specifikacija naslanja.

Htio bih samo provjeriti neke detalje vezane za identifikatore objekta 'Invoice' - poglevlje 3.2.1.1, tablica 3.

Redak 2:

2             id            1..1        string     19-1234581        Broj računa

FHIR:

<http://hl7.org/fhir/resource-definitions.html#Resource.id>

<http://hl7.org/fhir/resource.html#Resource>

Prema FHIR specifikaciji mi se čini da bi ovdje trebao biti jedinstveni identifikator računa generiran u našem sustavu jer naš sustav je izvor ovog dokumenta. To je logički identifikator koji se ne prikazuje krajnjem korisniku, najčešće tipa Integer ili UUID.

Redak 9:

9             Identifier             0..1        OBJECT                Ne koristi se

FHIR:

<http://hl7.org/fhir/invoice-definitions.html#Invoice.identifier>

Ovo bi trebao biti poslovni identifikator računa koji se pojavljuje na ispisu/prikazu računa krajnjem korisniku te eventualno u nekoj dodatnoj korespondenciji vezanoj za pojedini račun.

U Vašim primjerima i dokumentima identifikator iz retka 9 se ne koristi a identifikator iz retka 2 se koristi kao poslovni identifikator.

Da li ispravno tumačimo Vašu i FHIR specifikaciju?

*Redak 2 smo rezervirali za broj računa pošto u redku 9 moramo koristiti u odgovoru za vraćanje urudžbenih brojeva, klase I područnog ureda što se dobije nakon slanja računa, to jest u odgovoru nakon slanja.*

1. Čitanjem dokumentacije (Funkcijska specifikacija) uočio sam jednu stavku koja mi je skrenula pozornost.

Kako bi opisani procesi i povezani web servisi opisani u ovom dokumentu mogli funkcionirati potrebno je spajanje na dostupne Centralne šifrarnike

Nakon toga na stranici (<http://www.cezih.hr/cus.html>) sam pronašao dokument gdje se opisuje implementacija za Šifarnike. Kako u dokumenti nigdje ne stoji niti jedna oznaka Gx nego samo BIS zanima me da li je preduvjet funkciniranja nove razmjene implementacija napisanih Šifarnika.

*Centralni sustav provjerava sadržaj podataka koji dolaze iz šifrarnika sukladno aktualnom sadržaju CUS šifrarnika. Ukoliko neki podatak nije sukladan aktualnom sadržaju CUS šifrarnika, navedeni podatak će se odbiti. Gx može odabrati način ažuriranja svojih lokalnih šifrarnika.*

Još jedno pitanje. Da li se zbog trenutne situacije razmišlja o odgodi puštanja u produkciju novog načina slanja? Ukoliko neće doći do odgode puštanje da li imate informaciju koliko dugo bi period prilagodbe (oba načina dostavljanja) bio?

*Zbog smanjivanja kontakata do kojih dolazi fizičkim nošenjem CD-ova i popratne dokumentaciju u HZZO ubrzane su aktivnosti na implementaciji kako bi se svi računi što prije mogli slati elektronskim putem.*

1. Prilikom rada na slogu za ortopedska pomagala sam primjetio da u privitku u funkcijskoj specifikaciji stoji da vodeći slog za pomagala ima 29 polja, dok važeći slog na HZZO web-u ima 30 polja. Također je i naziv dokumenta različit, na web-u je nova verzija, pa da to promjenite i proslijedite svima.

*Ažurirano u funkcijskoj specifikaciji.*